9. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 457 της 9/28 Νοεμ.1983 (ΦΕΚ Α΄ 174) Ίδρυση και λειτουργία ερασιτεχνικών σχολών χορού. Έχοντας υπόψη : 1.Το άρθρ. 28 του Νόμ.ν 1158/1981 «περί οργανώσεως και διοικήσεως Σχολών Ανωτέρας Καλλιτεχνικής Εκπαιδεύσεως, Κρατικού Βραβείου Θεάτρου και καταργήσεως Αδείας Ασκήσεως Επαγγέλματος Ηθοποιού» (ΦΕΚ 127/Α/1981). 2.Την αριθ. 191/22.3.83 γνωμοδότηση του Συμβουλίου της Επικρατείας, μετά πρόταση των Υπουργών Προεδρίας της Κυβερνήσεως και Πολιτισμού και Επιστημών, αποφασίζουμε: Άρθρ.1.-Οι ρυθμίσεις του Δ/τος αυτού αναφέρονται στις Ερασιτεχνικές Σχολές Χορού, στις οποίες διδάσκονται όλα ή μέρος των μαθημάτων, που έχουν σχέση με το Χορό των Ανωτέρων Σχολών Χορού του Προεδρικού Δ/τος 372/1983 (ΦΕΚ 131/Α/83). Άδεια ίδρυσης και λειτουργίας Άρθρ.2.-1.Η άδεια ίδρυσης και λειτουργίας των Ερασιτεχνικών Σχολών Χορού χορηγείται με απόφαση του Υπουργού Πολιτισμού και Επιστημών σε: α)Έλληνες πολίτες εφόσον : 1)έχουν συμπληρώσει το 21ο έτος της ηλικίας τους, 2)έχουν εκπληρώσει τις στρατιωτικές τους υποχρεώσεις ή έχουν νόμιμα απαλλαγεί από αυτές, 3)δεν είναι ανυπότακτοι ή δεν έχουν καταδικασθεί τελεσίδικα για λιποταξία, 4)δεν έχουν καταδικασθεί για οποιοδήποτε αδίκημα, από αυτά που αποτελούν κώλυμα για διορισμό σε δημόσια θέση, 5)απολαύουν των πολιτικών δικαιωμάτων και δεν έχουν κηρυχθεί σε απαγόρευση ή δικαστική αντίληψη ή πτώχευση, 6)έχουν δίπλωμα ή πτυχίο ανεγνωρισμένης επαγγελματικής Σχολής Χορού της ημεδαπής ή ανεγνωρισμένης ανώτερης ή ανώτατης Σχολής Χορού της αλλοδαπής ή 15/ετή ευδόκιμη διδακτική προϋπηρεσία σε ανεγνωρισμένη από το Κράτος Σχολή Χορού ή 15/ετή ανώτερη καλλιτεχνική σταδιοδρομία ως χορευτές ή χορογράφοι κλασσικού και σύγχρονου ρεπερτορίου. (Αντί για τη σελ. 1080,027(α) Σελ. 1080,027(β) Τεύχος 1377 Σελ. 29 Σχολές Καλλιτεχνικής Εκπαίδευσης 31.Ξ.η.6-9 β)Νομικά Πρόσωπα Δημοσίου ή Ιδιωτικού  Δικαίου και Εταιρείες, εφόσον η πλειοψηφία   της   διοικήσεως   ανήκει   σε   Έλληνες   πολίτες και επιδιώκονται με το καταστατικό τους μορφωτικοί και πολιτιστικοί σκοποί. Προκειμένου περί Εταιρειών και Ν.Π.Ι.Δ. οι προϋποθέσεις της περιπτώσεως α΄ πρέπει να συντρέχουν για τον οριζόμενο από αυτά εκπρόσωπο από τα μέλη ή τους Διοικούντες αυτά. 2.Από την ισχύ του Δ/τος αυτού οι ενδιαφερόμενοι για να αποκτήσουν άδεια ίδρυσης και λειτουργίας Ερασιτεχνικής Σχολής Χορού υποβάλλουν στο Υπουργείο Πολιτισμού και Επιστημών, από της 1 Ιανουαρίου μέχρι 30 Απριλίου, κάθε έτους, αίτηση στην οποία πρέπει να αναγράφεται η επωνυμία της Σχολής, η πόλη και η ακριβής διεύθυνση στην οποία πρόκειται να λειτουργήσει. Με την αίτηση των ενδιαφερομένων υποβάλλονται και τα εξής δικαιολογητικά: α)Αποδεικτικά των σπουδών τους, ή της καλλιτεχνικής και διδακτικής σταδιοδρομίας τους στο χορό. β)Πιστοποιητικό γέννησης και πιστοποιητικό ότι δεν έχουν κηρυχθεί σε απαγόρευση ή δικαστική αντίληψη ή πτώχευση. γ)Πλήρες αντίγραφο του δελτίου ποινικού τους μητρώου. δ)Προκειμένου για άρρενες ενδιαφερομένους, αντίγραφο Πιστοποιητικού στρατολογικής καταστάσεως Τύπου Α΄ ή νόμιμης απαλλαγής τους από τις στρατιωτικές τους υποχρεώσεις. ε)Υπεύθυνη δήλωση ότι δεν είναι δημόσιοι υπάλληλοι ή υπάλληλοι Ν.Π.Δ.Δ. ή δεν έχουν απολυθεί από Δημόσια Υπηρεσία για ανεπάρκεια εκτέλεσης των καθηκόντων τους ή ασυμβίβαστη με το έργο τους διαγωγή, που αναφέρεται στην έλλειψη ήθους. ς)Κάτοψη των αιθουσών της Σχολής και υπεύθυνη δήλωση 2 Πολιτικών Μηχανικών για την αντοχή του κτιρίου και η τακτική του επάρκεια. Επιτρεπτό βάρος 350 Kg/m² τουλάχιστον. ζ)Πιστοποιητικό άδειας, μη αυθαιρέτου κτίσματος, για το κτίριο ή μέρος αυτού, εφόσον χρησιμοποιηθεί από τη Σχολή. 3.Αν ο ενδιαφερόμενος είναι Νομικό Πρόσωπο Ιδιωτικού Δικαίου ή Εταιρεία, τα δικαιολογητικά με τα στοιχεία α΄ έως δ΄ πρέπει να υποβάλλονται για τον οριζόμενο, από αυτά, εκπρόσωπο από τα μέλη ή τους διοικούντες αυτά. Επίσης υποβάλλεται και αντίγραφο του καταστατικού τους. 4.Τα δικαιολογητικά με στοιχεία α΄ έως ε΄ υποβάλλονται και για την πρόσληψη του Διευθυντού Σπουδών, εφόσον ο ιδιοκτήτης της Σχολής δεν θα αναλάβει και τη Διεύθυνσή της, λόγω έλλειψης τυπικών προσόντων. Σελ. 1080,028(β) Τεύχος 1377 Σελ. 30 5.Για τα Νομικά Πρόσωπα Δημοσίου Δικαίου χορηγείται μόνο άδεια λειτουργίας, εφόσον στον οργανισμό ή τον κανονισμό εσωτερικής λειτουργίας τους προβλέπονται η ίδρυση Σχολών Χορού, οι θέσεις του διδακτικού προσωπικού και τα τυπικά προσόντα διορισμού, σύμφωνα με τις διατάξεις του παρόντος Δ/τος. Με τη σχετική αίτηση υποβάλλονται: α)Ο οργανισμός ή ο κανονισμός εσωτερικής λειτουργίας. β)Τα δικαιολογητικά διορισμού του προσληφθέντος διδακτικού προσωπικού, και γ)Τα δικαιολογητικά των περ. ς΄ και ζ΄ της παρ. 2 του άρθρ. 2. Για τη μεταβίβαση της αρμοδιότητας χορήγησης αδειών ίδρυσης και λειτουργίας ερασιτεχνικών σχολών χορού Νομού Αττικής στις αρμόδιες Νομαρχιακές Αυτοδιοικήσεις βλ. παρ.8 άρθρ.26 Νόμ.2819/15-15 Μαρτ.2000 (ΦΕΚ Α΄84), τόμ.32 σελ.652,08. Κωλύμματα ασυμβίβαστα Άρθρ.3.-Απαγορεύεται η χορήγηση άδειας ίδρυσης και λειτουργίας Ερασιτεχνικής Σχολής Χορού: α)Σε πρόσωπα που έχουν απολυθεί από Δημόσια Υπηρεσία για ανεπάρκεια εκπλήρωσης των καθηκόντων τους, σχετική με Διεύθυνση Σχολής Χορού ή για ασυμβίβαστη με το έργο τους διαγωγή η οποία αναφέρεται στην έλλειψη ήθους. β)Σε Δημοσίους υπαλλήλους ή υπαλλήλους Ν.Π.Δ.Δ. γ)Σε φυσικά ή νομικά πρόσωπα Ιδιωτικού Δικαίου και Εταιρείες, στα οποία έχει επιβληθεί η ποινή της οριστικής άρσης της άδειας ίδρυσης και λειτουργίας Ερασιτεχνικής Σχολής Χορού, για οποιοδήποτε λόγο, ή στη Διοίκηση των οποίων μετέχουν πρόσωπα όπως τα ανωτέρω ή μη απολαύοντα των αστικών και πολιτικών δικαιωμάτων του Έλληνα πολίτη, και δ)Σε οποιονδήποτε έχει χορηγηθεί άδεια ίδρυσης και λειτουργίας 2 άλλων ερασιτεχνικών σχολών χορού. 31.Ξ.η.9 Σχολές Καλλιτεχνικής Εκπαίδευσης Τμήματα Σχολών και Πιστοποιητικά Σπουδών Άρθρ.4.-1.Τα Τμήματα που πρέπει να λειτουργούν οι Ερασιτεχνικές Σχολές Χορού, ανάλογα με την ηλικία των εκπαιδευομένων είναι τα εξής: α)Από 3 ετών μέχρι και 5 β)Από 6 ετών μέχρι και 10 γ)Από 11 ετών μέχρι και 15 δ)Από 16 ετών και άνω 2.Απαγορεύεται να φορούν ΡΟΙΝΤΕ στα παιδιά πριν από το 10ο έτος της ηλικίας τους και την κατάλληλη εκπαίδευσή τους. 3.Οι Σχολές μπορούν να χορηγούν απλές βεβαιώσεις για τη φοίτηση των εκπαιδευομένων και απαγορεύεται η χορήγηση οποιουδήποτε διπλώματος. Προσόντα Διευθυντή και Καθηγητών Άρθρ.5.-1.Ο Διευθυντής Σπουδών κάθε Ερασιτεχνικής Σχολής Χορού προσλαμβάνεται από τον ιδιοκτήτη, προκειμένου δε περί Νομικού Προσώπου Ιδιωτικού Δικαίου ή Εταιρείας από το Διοικητικό τους Συμβούλιο, κατόπιν έγκρισης του Υπουργείου Πολιτισμού και Επιστημών. Ο Διευθυντής πρέπει να έχει δίπλωμα ή πτυχίο Καθηγητού αναγνωρισμένης επαγγελματικής σχολής χορού της ημεδαπής ή αναγνωρισμένης ανώτερης ή ανώτατης Σχολής χορού της αλλοδαπής και 5ετή διδακτική πείρα σε αναγνωρισμένη Σχολή Χορού της ημεδαπής ή αλλοδαπής ή 15ετή ευδόκιμη προϋπηρεσία σε ανεγνωρισμένη από το Κράτος Σχολή Χορού ή 15/ετή ανώτερη καλλιτεχνική σταδιοδρομία ως χορευτής ή χορογράφος κλασσικού και συγχρόνου ρεπερτορίου. 2.Διευθυντής σπουδών μπορεί να είναι και ο ιδιοκτήτης της Σχολής εφόσον μέχρι τα προσόντα της παρ. 1 του άρθρου αυτού. 3.Διευθυντής μιας Ερασιτεχνικής Σχολής Χορού μπορεί να αναλάβει και τη Διεύθυνση δεύτερης Σχολής, εφόσον αυτή βρίσκεται στον ίδιο νομό με την πρώτη. 4.Διευθυντής Σχολής Χορού μπορεί να διδάξει μόνο εφόσον έχει δίπλωμα ή πτυχίο Καθηγητή μιας των ανεγνωρισμένων Σχολών Χορού της ημεδαπής ή ανώτερης ή ανώτατης Σχολής Χορού της αλλοδαπής. 5.Ο Καθηγητής Ερασιτεχνικής Σχολής Χορού προσλαμβάνεται από τον ιδιοκτήτη, μετά από έγκριση του Υπουργείου Πολιτισμού και Επιστημών, εφόσον έχει δίπλωμα ή πτυχίο καθηγητή μιας των ανεγνωρισμένων Σχολών Χορού της ημεδαπής ή ισοτίμου της αλλοδαπής. Και για την πρόσληψη των Καθηγητών υποβάλλονται τα δικαιολογητικά με στοιχεία α΄ έως ε΄ της παρ. 2 του άρθρ. 2 του Δ/τος αυτού Άρθρ.6.-1.Τα κτίρια για τη στέγαση των Ερασιτεχνικών Σχολών Χορού πρέπει να έχουν τις εξής προϋποθέσεις: α)αίθουσα διδασκαλίας με: (1)ελάχιστο εμβαδόν 45 μ² (2)ελάχιστο ύψος 2,80 μ. (3)δάπεδο ξύλινο σε δοκίδες (4)χώρο ελεύθερο από κολώνες και με μπάρες μόνιμα τοποθετημένες στους τοίχους της. Οι πόρτες της ανοίγουν προς τα έξω χωρίς τζάμια. (5)η αίθουσα μπορεί να είναι και ημιυπόγεια με φωτισμό και αερισμό φυσικό. Ο αερισμός επιτυγχάνεται με παράθυρα κατάλληλα τοποθετημένα. Ο φυσικός αερισμός ενισχύεται και από τεχνητό υπολογισμένο ανάλογα με τον όγκο των χώρων. Δεν επιτρέπεται ο χώρος της αίθουσας να είναι υγρός και κρύος. Ο φωτισμός ενισχύεται και από τεχνητό τουλάχιστον 150 LUX ελεύθερο από σκιές και προερχόμενο από πολλές πηγές. (6)Ελάχιστο εμβαδόν αίθουσας για κάθε εκπαιδευόμενο σπουδαστή 3μ². β)Πιάνο. γ)Πυροσβεστήρες σε εμφανή σημεία και σε ύψος ασφαλείας για παιδιά, τοποθετημένους σύμφωνα με τις υποδείξεις της πυροσβεστικής υπηρεσίας. δ)Έξοδο κινδύνου και πινακίδες προσανατολισμού. ε)Αίθουσα αναμονής και αποδυτήρια εξοπλισμένα ανάλογο με τον αριθμό των σπουδαστών ς)Φαρμακείο με τα είδη πρώτων βοηθειών. ζ)Τουλάχιστον 2 τουαλέτες ανταποκρινόμενες στους όρους υγιεινής και ανάλογες του αριθμού των σπουδαστών και να διαθέτουν νιπτήρες και ντους. η)Ηχομόνωση εφόσον συντρέχει λόγος κατά την κρίση της αρμόδιας Επιτροπής ελέγχου των κτηριακών εγκαταστάσεων. θ)Λάμπες φωτισμού ασφαλείας για περιπτώσεις διακοπής του ηλεκτρικού ρεύματος. 2.Ο έλεγχος των προϋποθέσεων καταλληλότητος των κτηριακών εγκαταστάσεων γίνεται από τις Επιτροπές του άρθρ. 6 παρ. 4 του Νόμ. 1158/1981. Άρθρ.7.-Οι Σχολές χορού που ήδη λειτουργούν οφείλουν να υποβάλουν εντός έτους από τη δημοσίευση του Δ/τος αυτού αίτηση για να λάβουν νέα άδεια ίδρυσης και λειτουργίας Ερασιτεχνικής τεχνικής Σχολής Χορού, η οποία θα χορηγηθεί σύμφωνα με τις διατάξεις του παρόντος Δ/τος. Άρθρ.8.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβέρνησης. (Αντί για τη σελ. 1080,029(γ) Σελ. 1080,029(δ) Τεύχος 1222-Σελ. 83 Σχολές Καλλιτεχνικής Εκπαίδευσης 31.Ξ.η.9 